b'\n_START_ARTICLE_\nMatti Nurmia\n_START_PARAGRAPH_\nMatti Juhani Nurmia (s. 1930) on suomalainen fyysikko ja keksij\xc3\xa4. H\xc3\xa4n oli vuosina 1962\xe2\x80\x931963 tutkijana Yhdysvalloissa Oklahoma State Universityssa. ja Kaliforniassa 1968\xe2\x80\x931998 Lawrence Berkeley National Laboratoryssa. H\xc3\xa4n oli vuosien ajan erikoistutkijana Jyv\xc3\xa4skyl\xc3\xa4n yliopistossa ja vuonna 2012 tietotekniikan laitoksella projektitutkijana._NEWLINE_Nurmia on kehitt\xc3\xa4nyt menetelm\xc3\xa4n hiilidioksidin neutraloimiseksi maas\xc3\xa4lv\xc3\xa4n avulla. T\xc3\xa4st\xc3\xa4 vuoden 2011 ymp\xc3\xa4rist\xc3\xb6teosta h\xc3\xa4n on saanut Energiateollisuuden Kest\xc3\xa4v\xc3\xa4n kehityksen foorumin kunniakirjan. Kehitt\xc3\xa4mi\xc3\xa4\xc3\xa4n keksint\xc3\xb6j\xc3\xa4 hallinnoimaan h\xc3\xa4n on vuonna 2004 perustanut yrityksen Cuycha Innovation Oy, jonka toimitusjohtaja on vuodesta 2010 ollut h\xc3\xa4nen poikansa Ilkka Nurmia. Teknologian kokeilu Botswanassa p\xc3\xa4\xc3\xa4ttyi tuloksettomana vuonna 2015, kun suunnitellun neutralointilaitoksen rakentaminen peruuntui .'